Johannes | SkalkSkryf
« Skaak Mat
Sit ons vriend Johannes, Bertus de Villiers die naweek groot op die voorblad van “BY”. Jogie van formaat, en skrywer van boeke en goeters in koerante, veral oor die para-normale. En natuurlik instrukteur van Vinyasa-joga.
Self, reken die onderhoudvoerder Marida, is die man ook nie heeltemal normaal nie. Sy vorige boek handel mos oor spoke en wat agter die “gordyn” aan die gang is. Sy nuwe boek gaan oor : “Die einde van die wêreld en hoe om dt te oorleef”. Glo `n ‘deffinitiewe’ werk oor die onderwerp, `n soort van moetlees, en gou ook, want dit kan gouer gebeur as wat jy dink!
En natuurlik, in vandag se Rapport kap Dr Bernard Ficker hom oor sy arrogansie. Hoe durf jy, die enigste boek wat kan sê oor die einde van die Aarde is die Groot Boek en dan haal hy driftig aan uit Openbaring en 1 Tes. 4:14-16 om sy saak te bewys.
Nou het die Doktor vir Johannes op sy kop gedraai. Sal jou `n les leer Bertus, duiwelskind en mediteerder. Wie is jy om te sê!
Staan Johannes op-sy-kop-met-lotus-bene.
Posted in Uncategorized | Tagged Einde van die Aarde, Joga, Johannes | 7 Kommentaar
op Augustus 13, 2012 at 3:33 nm murphy
Hehehe, lekker lag ek nou.
op Augustus 14, 2012 at 11:59 vm demoerin
😆 op sy kop gedraai..
op Augustus 14, 2012 at 6:24 nm Joh
Die ergste omtrent die Doktor se betoog is juis dat hy nie erken dat 99% van die doemprofete juis hulle voorspellings op die Bybel basseer nie. Maar natuurlik is SY interpretasie van Openbaring die enigste en juiste een. Arme drommel.
op Augustus 14, 2012 at 9:13 nm Louwie
Inderdaad Joh, en soos almal wat so gebuig is, is hy baie ernstig oor sy Bron en sy verstaan daarvan.
Genadiglik is onse Johannes, volgens sy eie belydenis, `n happy doemprofeet.
op Augustus 18, 2012 at 9:34 nm Bertus!
Ek kom onalangs op Facebook af op ‘n groep genaamd Afrikaners vir Krishna. En ek vind uit op Maties se kampus is daar ‘n hele Hare Krishna-vereniging wat kirtan op die kampus hou en Krishna ewe vrolik aanbid. Bid jou dit aan? In my dae as Matie was ons net drie Hare Krishnas op die hele kampus en ons is as deel van die totale aanslag beskou.
op Augustus 25, 2012 at 6:55 nm Louwie
Interessant Bertus. Beskou jy jouself nog as Hare Krishna?
op Augustus 25, 2012 at 6:57 nm Bertus!
Nie die geloof nie, maar die praktyk is vir my nog mooi.